Referat

Bestyrelsesmøde - Kliplev Lokalråd
Kliplev Hallen, Torsdag 18. juni 2020
kl. 20.00 – ca. 20.45.

**Velkomst**

Thorkil bød velkommen, herunder særligt til Hanne Lorenzen, der netop var nyvalgt til bestyrelsen på lokalrådets generalforsamling.

1. **Konstituering**

Den nye bestyrelse konstituerede sig som følger:

Formand: Eskild Thaysen

*Ved valget af Eskild som ny formand overtog han mødeledelse fra Thorkil.*

Næstformand: Søren Frederiksen

Kasserer: afgøres på et kommende bestyrelsesmøde

Sekretær: Anders Jessen

På et kommende bestyrelsesmøde vil vi gerne præcisere, hvilke arbejdsopgaver de enkelte bestyrelsesmedlemmer er tovholdere på.

1. **Fastlæggelse af mødedatoer for bestyrelsen**

Vi fastsatte to mødedatoer for bestyrelsen:

Onsdag den 1. juli 2020 kl. 16.30 – 18.00

og

Mandag den 10. august 2020 kl. 19.00

Begge møder foregår i Kliplev Hallen.

1. **Nordea-fondens pulje vedr. legepladser**

Vi diskuterede om vi skulle indsende en ansøgning til Nordea-fonden, så vi kan få opgraderet og fornyet to legepladser i Kliplev. Det drejer sig om legepladsen ved Kirkegårdsvej og den på Midtløkke.

Ansøgningsfristen er den 1. august 2020, så vi er under et tidspres.

Nordeafonden har en pulje til dette formål, som er målrettet landsbyer under 5.000 indbyggere.

Til brug for fondsansøgningen er det nødvendigt, at vi udarbejder en plantegning over legepladserne. Vi skal også udarbejdes en målbeskrivelse samt et budget for projektet.

Vi vil i arbejdet inddrage børe- og unge-gruppen, herunder tager vi kontakt til Mette og Lone. De vil evt. kunne deltage i næste bestyrelsesmøde.

Vi drøfter emnet igen på vores kommende bestyrelsesmøde den 1. juli. Inden da vil vi hver især tænke over ideer til, hvordan de ”nye” legepladser kunne se ud.

Anders forhører sig på Midtløkke om beboernes indstilling til en ny legeplads i netop det område.

1. **Eventuelt**

Søren lovede at sende en tekst til de lokale medier om resultatet af den netop afholdte generalforsamling.

***\*\*\*\****

***KOMMENDE MØDER***

 *Onsdag, den* ***1. juli 2020*** *kl. 16.30 – 18.00 i Kliplev-Hallen: Bestyrelsesmøde
(NB! Bemærk tidspunktet)

Mandag, den* ***10. august 2020*** *kl. 19.00 i Kliplev-Hallen: Bestyrelsesmøde

Referent: Anders Jessen*